《西征闻捷三首 其三》
清代·戴梓

昨宵驰报到留都，报说乌斯入版图。沙塞马肥秋苜蓿，火山人饮夜醍醐。

风清瓯脱闻鸣鹿，日射边亭见画乌。从此恩膏敷绝漠，九天九地一人扶。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。